คือพอดีมีเพศสัมพันธ์ หลั่งนอกนะค่ะ วันที่ 18 มิถุนาแล้วก็มีเลือดออกคล้ายๆกับจะเป็นประจำเดือน แต่ที่จริงแล้วไม่ได้เป็น ผ่านมา5วันประจำเดือนมา มาไม่เยอะค่ะ วันๆนึ่งแล้วหนูต้องได้เปลี่ยนผ้าอนามัย 2-3แผ่นต่อวัน แต่มารอบนี้ 1แผ่นก็อยู่ได้ทั้งวันเลยค่ะ สีมันก็เป็นแปลกๆด้วยนะค่ะเป็นสีแดงแต่ไม่เข้มมากเหมือนเมื่อก่อน ผ่านมาเดือน1แล้วค่ะประจำเดือนยังไม่มาเลยค่ะ ช่วงนี้ก็มีเหนื่อยง่าย ปวดหัวคล้ายๆจะเป็นลม ชอบอาเจียนเวลาแปรงฟันนะค่ะ เจ็บนมก็เจ็บ อันนี้มันคืออาการอะไรค่ะ ถ้าถามว่าท้องมั้ย หนูซื้อมาตรวจแล้วค่ะขึ้นขีดเดียว
สวัสดีค่ะ Phattharasudหนึ่งรอบเดือนปกติมี 21-35 วัน แต่ละครั้งมานาน 3-7 วัน ไม่มีเลือดออกระหว่างรอบเดือน อาจมีอาการร่วมด้วยขณะมีประจำเดือนเช่น คลื่นไส้ วิงเวียน ปวดท้องน้อย คัดเต้านม กรณีที่มีเลือดออกหลังมีเพศสัมพันธ์ อาจเกิดจากแรงกระแทก ติ่งเนื้อที่ปากมดลูก อักเสบหรือติดเชื้อในช่องคลอดค่ะการหลั่งนอกเป็นวิธีการคุมกำเนิดรูปแบบหนึ่งแต่ประสิทธิภาพการป้องกันต่ำเมื่อเทียบกับการใช้ถุงยางอนามัยหรือฮอร์โมนคุมกำเนิด หากประจำเดือนขาด 7 วัน ใช้ที่ตรวจครรภ์แล้วไม่พบการตั้งครรภ์ แต่มีปัจจัยเสี่ยง ควรตรวจซ้ำอีก 7 วันถัดไปค่ะ หากตรวจไม่พบการตั้งครรภ์แต่ยังมีอาการผิดปกติอยู่ แนะนำให้ไปพบแพทย์เพื่อตรวจหาสาเหตุและรักษาอย่างเหมาะสมค่ะ